## Ν. Ε. Γ. Β΄ ΓΥΜΝΑΣΙΟΥ 2Η ΕΝΟΤΗΤΑ ΕΙΔΗ ΣΥΝΘΕΤΩΝ

**ΑΣΚΗΣΕΙΣ**

1. Να κατατάξετε σε πίνακα στο τετράδιό σας τα παρακάτω σύνθετα ανάλογα με τη σημασία τους (**παρατακτικά, προσδιοριστικά, κτητικά, αντικειμενικά**):

λαχανόπιτα, χαρτοκόπτης, στενόμακρος, γαλανομάτης, πηγαινοέρχομαι, βιβλιοθήκη, μοιρολάτρης, καλότυχος, βιβλιοκριτικός, μερόνυχτο, ξαναβλέπω, μικρόσωμος, νεκροθάφτης, φαγοπότι, ασθενοφόρο, πολύχρωμος, πανωφόρι, γλυκόπικρος, διαστημόπλοιο, χιονάνθρωπος.

1. Να δημιουργήσετε σύνθετες λέξεις από τα παρακάτω συνθετικά προσέχοντας τις αλλαγές στα συνθετικά:

γη +γράφω: βαρύς +χειμώνας: έμπορος +υπάλληλος: καλός +τέχνη: δύο +συλλαβή: τρία + εγγόνι:

πολύς +γλώσσα: μικρός +ιδιοκτήτης: κορφή +βουνό:

έρημος +εκκλησία: ξερός+ βοριάς: άρχοντας +άνθρωπος:

τύχη +διώκω: παύω +πόνος: καμάρα +φρύδι:

μακρύς +λαιμός: φτηνός +μαγαζί : κεφάλι +τυρί:

**ΛΕΞΙΛΟΓΙΟ ΓΙΑ ΤΙΣ ΟΙΚΟΓΕΝΕΙΑΚΕΣ ΣΧΕΣΕΙΣ**

|  |  |
| --- | --- |
| **οικογένεια** | **συγγενικές σχέσεις** |
| πυρηνική , εκτεταμένη  παραδοσιακή, συμβατική, κλασική  μοντέρνα, σύγχρονη  πατριαρχική ,μητριαρχική  μονογονεϊκή  ανάδοχη  πολύτεκνη , πολυμελής / ολιγομελής | συγγένεια εξ αίματος/εξ αγχιστείας  ανιόντες/κατιόντες συγγενείς προπάππος, προγιαγιά, πατριός, προγονός, -ή συννυφάδες, σύγαμπρος, πεθερός, συμπέθερος, -α, κουνιάδος, -α φίλτρο (βαθιά, αγνή αγάπη και στοργή /μητρικό, πατρικό), θαλπωρή θετοί γονείς, θετό παιδί, υιοθετημένος, ≠ ……………………………………………………………. σύζυγος (ο, η), συμβίος, συμβία, εργένης –ισσα απόγονος ≠ …………………………… μοναχοπαίδι, μοναχογιός, μοναχοκόρη |
| **Επίθετα**: ετεροθαλής (αδερφός) πρωτότοκος, δευτερότοκος, τριτότοκος... δίδυμος, ορφανός  ομομήτριος, ομογάλακτος, ομοπάτριος  μητρική στοργή/ένστικτο  γενναιόδωρη, αμοιβαία αγάπη υιικός, θυγατρικός |
| **Ρηματικές φράσεις**: παντρεύομαι, νυμφεύομαι, κληρονομώ, κληροδοτώ, λατρεύω, νιώθω αγάπη για κάποιον, νιώθω στοργή για κάποιον, αισθάνομαι αγάπη για κάποιον, περιβάλλω με στοργή κάποιον, συνδέομαι, ανταποκρίνομαι στην αγάπη, μοιράζομαι ευθύνες, αναλαμβάνω ρόλους, , υποβάλλομαι σε θυσίες, επικοινωνώ με το διάλογο…. | |

**Η ΣΥΓΓΡΑΦΗ ΤΗΣ ΠΕΡΙΛΗΨΗΣ**

**Α. ΚΑΤΑΝΟΗΣΗ ΚΑΙ ΑΝΑΛΥΣΗ ΤΟΥ ΑΡΧΙΚΟΥ ΚΕΙΜΕΝΟΥ**

* Προσεκτική **ανάγνωση**
* Εντοπισμός του **θέματός** του
* Κατανόηση του ρόλου του **τίτλου**
* Η **στάση** και η **άποψη** του συγγραφέα για το θέμα
* Αναγνώριση του είδους του κειμένου
* Αντίληψη **σκοπού** συγγραφής κειμένου
* Μελέτη **δομής παραγράφων** και αναγνώριση **τρόπων ανάπτυξής** τους
* Υπογράμμιση **λέξεων-κλειδιών**

**Β. ΓΡΑΦΗ ΣΥΝΤΟΜΩΝ ΠΛΑΓΙΟΤΙΤΛΩΝ ΣΕ ΚΑΘΕ ΠΑΡΑΓΡΑΦΟ**

* Πρέπει να αποδίδουν ολόκληρο το νόημα της παραγράφου
* Να μην ταυτίζονται με τη θεματική πρόταση
* Να περιέχουν ίσως κάποιες λέξεις κλειδιά της παραγράφου
* Να έχουν μικρή έκταση με τη μορφή **ονοματικής** ή **ρηματικής φράσης**(πχ. οι αλλαγές της οικογένειας ή η οικογένεια αλλάζει..)

**Γ. Η ΓΡΑΦΗ ΤΗΣ ΠΕΡΙΛΗΨΗΣ**

* Έναρξη με **αναφορά στο κείμενο** ή το συγγραφέα και το **θέμα** του κειμένου
* Αναφορά στην **κύρια θέση** και τις **βασικές ιδέες** του κειμένου
* Χρήση κατάλληλων **συνδετικών λέξεων** ή φράσεων
* Διατήρηση της **δομής του αρχικού κειμένου**( πρόλογος, κύριο μέρος, επίλογος)
* Χρήση τυπικού-επίσημου **πληροφοριακού ύφους** ( απρόσωπη σύνταξη ή γ΄ πρόσωπο, πλάγιος λόγος)
* Έκφραση με συνώνυμες λέξεις από αυτές του κειμένου και **προσωπικό ύφος**
* Όχι **ασήμαντες λεπτομέρειες**, προσδιορισμοί, δευτερεύουσες προτάσεις
* Όχι **σχολιασμός** της άποψης και των επιχειρημάτων του συγγραφέα
* Η έκτασή της να μην ξεπερνά το **1/3 της έκτασης του αρχικού κειμένου.**

**ΣΥΝΟΧΗ ΠΕΡΙΛΗΨΗΣ**

|  |  |
| --- | --- |
| **ΜΕΡΗ ΑΡΧΙΚΟΥ ΚΕΙΜΕΝΟΥ** | **ΣΥΝΗΘΕΙΣ ΔΙΑΤΥΠΩΣΕΙΣ** |
| **πρόλογος** | Στην αρχή/στον πρόλογο/Αρχικά /Στο αρχικό επεισόδιο/Στην πρώτη εικόνα + **επισημαίνει, αναφέρεται, περιγράφει…**  Ή  Αρχίζει την περιγραφή/Ξεκινά την ιστορία του/Η ιστορία αρχίζει με… |
| **κύριο μέρος** | Στη συνέχεια/Στο κύριο μέρος/Στην πρώτη ενότητα…+  **παραθέτει, σχολιάζει, αναλύει, τονίζει, υπογραμμίζει, εξετάζει, επεξηγεί, επιχειρηματολογεί, αναπτύσσει**…  Ή  Συνεχίζοντας την αφήγησή του/Στο επόμενο επεισόδιο παρουσιάζεται/Στη συνέχεια της ιστορίας αναπαριστά/  Το μεγαλύτερο μέρος της περιγραφής αφιερώνεται/  Ως επί μέρους ιδέες αναφέρονται/Σε αντίθεση με όσα αναφέρθηκαν παραθέτει/Η αιτιολόγηση του προβλήματος στηρίζεται/Ως βασικές συνέπειες θεωρούνται… |
| **επίλογος** | Καταληκτικά/Τελικά/Εν κατακλείδι /Συμπερασματικά/Κλείνοντας/Στον επίλογο/Στο τελευταίο επεισόδιο-εικόνα  + **ισχυρίζεται, παρατηρεί, διαπιστώνει, αποσαφηνίζει, αξιολογεί, υποστηρίζει, σημειώνει, αποδεικνύει, εύχεται, καταλήγει, ανακεφαλαιώνει…**  Ή  Η περιγραφή κλείνει/Ολοκληρώνοντας την αφήγησή του/  Το διήγημα τελειώνει κ.τ.λ |

Σημ. Τα ρήματα που χρησιμοποιούνται μπορούν να εναλλάσσονται σε ολόκληρη την περίληψη.